Ирски устанак (1641)
Ирски устанак (1641) био је побуна ирских и енглеских католика у Ирској против насељавања енглеских и шкотских протестаната и њихове доминације у државној управи Ирске. Овај устанак био је један од непосредних узрока енглеског грађанског рата. Устанак је био дугорочна последица политике енглеских владара из династије Тјудора (1509-1603) и Стјуарта (1603-88), који су Ирску агресивно насељавали протестантима из Енглеске и Шкотске.